《读林缉熙近诗时缉熙典文衡闽中欲便道还家数夕前尝梦见之故有是作》
明代·陈献章

言笑不可亲，中宵驰梦想。君行几千里，道路轻闽广。

忽见囊中诗，区区谢官长。深渊或遗珠，努力试一往。

微官亦何事，感激章欲上。行止各有时，姓名忌标榜。

此言谁为傅，聊以慰俯仰。

作者简介：（1428—1500）明广东新会人，字公甫，号石斋，晚号石翁，居白沙里，学者称白沙先生。正统十二年，两赴礼部不第。从吴与弼讲理学，居半年而归。筑阳春台，读书静坐，数年不出户。入京至国子监，祭酒邢让惊为真儒复出。成化十九年授翰林检讨，乞终养归。其学以静为主，教学者端坐澄心，于静中养出端倪。兰溪姜麟称之为“活孟子”。又工书画，山居偶乏笔，束茅代之，遂自成一家，时呼为茅笔字。画多墨梅。有《白沙诗教解》、《白沙集》。